
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ

 
	     1․ ՀՀ ֆինանսների նախարարություն

	    Նախագծով նախատեսվում է ՀՀ 2026 թվականի պետական բյուջեով նախատեսված ՀՀ կառավարության պահուստային ֆոնդից ՀՀ ներքին գործերի նախարարության «1234. Ներքին գործերի նախարարության ոլորտի քաղաքականության մշակում, կառավարում, կենտրոնացված միջոցառումներ, մոնիտորինգ և վերահսկողություն» ծրագրին հատկացնել 2,263,110.6 հազար դրամ, իսկ «1090. Փրկարարական ծառայություններ» ծրագրին՝ 5,000.0 հազար դրամ: Մասնավորապես, վերաբաշխվող գումարները նախատեսվում է ուղղել հետևյալ կարիքներին.
    - 1,319,311.1 հազար դրամ՝ բենզինի ձեռքբերմանը,
    - 575,688.9 հազար դրամ՝ տրանսպորտային միջոցների վերանորոգմանը,
    - 368,110.6 հազար դրամ՝ պետհամարանիշների տպագրման ծառայության ձեռքբերմանը,
    -  5,000.0 հազար դրամ՝ նավերի վերանորոգման և պահպանման ծառայությունների ձեռքբերմանը:
    Այդ կապակցությամբ հայտնում ենք, որ Նախագծով նախատեսվող ծախսային կարիքների ֆինանսավորման առաջարկը բյուջեի պլանավորման փուլում չի համարվել առաջնահերթ և չի ներառվել տվյալ տարվա պետական բյուջեի մասին օրենքի՝ լրացուցիչ ծախսերի առաջնահերթությունների հավելվածում (ՀՀ կառավարության 04.12.2025թ. N 1761-Ն որոշման 38-րդ կետի 7-րդ ենթակետ):
    Հարկ ենք համարում նշել նաև, որ ՀՀ կառավարության պահուստային ֆոնդում հասանելի ազատ միջոցներ առկա չեն (դրանք ծանրաբեռնված են ստանձնած պարտավորություններով):
    Վերոգրյալով պայմանավորված, առաջարկում ենք, Նախագծով ներկայացված ծախսերը ՀՀ կառավարության կողմից առաջնահերթ և հրատապ համարվելու պարագայում, վերջիններս իրականացնել ՀՀ 2026թ. պետական բյուջեով Նախարարության համար նախատեսված ընդհանուր հատկացումների շրջանակներում՝ ելնելով ոլորտային ծախսերի առաջնահերթություններից:


	Ընդունվել է ի գիտություն։

